Aber au i de Mulde von Winterthur isch zur gliiche Ziit es Chileli bout worde, wahrscheinlich i dä Mitte von änäme chliine Märtfläcke, won a dä Chrüüzig vo wichtige Wääg entschtande n isch. Erscht wo dänn d Habsburger e Burg i de Nöchi, d Chüeburg, übernoo händ, händ si dem Dörfli s Schtaträcht gää. (Das isch dä Winterthurer nid ä so schnäll gschänkt worde. Si händ zerscht müese t Burg uf äm Heiligberg, wo n ämä Hartmann vo de Chüeburg ghört hät, schliifä, und wo dä dänn in Angscht und Schrecke sin Näffe grüeft hät, dä Rudolf I. vo de Habsburg, hät dä s (s Stadtrecht) als s Beschte n aglueget, zum wieder Fride zschlüsse.)